รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เตรียมความพร้อมทางน้ำ (Phuket Sandbox) นำร่องเปิดประเทศรับนักท่องเที่ยวต่างชาติ 1 ก.ค.นี้
วันอังคารที่ 29 มิถุนายน 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เตรียมความพร้อมทางน้ํา (Phuket Sandbox) นําร่องเปิดประเทศรับนักท่องเที่ยวต่างชาติ 1 ก.ค.นี้
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่าตามที่ประชุมคณะรัฐมนตรี (ครม.) มีมติเห็นชอบให้เปิดพื้นที่นําร่องรับนักท่องเที่ยวในจังหวัดภูเก็ตเพื่อเป็นต้นแบบขยายไปสู่เมืองท่องเที่ยวอื่นๆ ดังนั้นเพื่อเป็นการเตรียมความพร้อมและสร้างความมั่นใจในการเดินทางท่องเที่ยว โดยเฉพาะการท่องเที่ยวทางน้ําเพราะจังหวัดภูเก็ตมีแหล่งท่องเที่ยวทางทะเลที่สําคัญและมีชื่อเสียงในระดับโลก ตนจึงได้สั่งการให้กรมเจ้าท่าในฐานะหน่วยงานกํากับดูแลภาคการคมนาคมทางน้ําเร่งจัดทําแผนการเตรียมความพร้อมเปิดพื้นที่รับนักท่องเที่ยวต่างชาติ (Phuket Sandbox) ของจังหวัดภูเก็ตในวันที่ 1 กรกฎาคม 2564 ในการกําหนดมาตรการตรวจคัดกรองการเดินทางเข้า-ออกทางน้ําโดยบูรณาการร่วมกับทุกหน่วยงานที่เกี่ยวข้องภายใต้มาตรการป้องกันและควบคุมโรคติดเชื้อไวรัสโคโรนา 2019 (COVID-19) ดังต่อไปนี้
1. กําหนดให้ท่าเทียบเรือโดยสาร จํานวน 3 ท่า เป็นด่านตรวจทางน้ํา ได้แก่
1) ท่าเทียบเรืออ่าวฉลอง ตําบลฉลอง อําเภอเมืองภูเก็ต
2) ท่าเทียบเรือรัษฎา ตําบลรัษฎา อําเภอเมืองภูเก็ต
3) ท่าเทียบเรืออ่าวปอ ตําบลป่าคลอก อําเภอถลาง
2. ผู้เดินทางมาจากต่างประเทศ และพํานักอยู่ในจังหวัดภูเก็ตตามกําหนด
14 คืน ที่ประสงค์จะเดินทางออกจากจังหวัดภูเก็ตทางเรือ ให้เดินทางผ่านท่าเรือที่กําหนดเป็นด่านตรวจทางน้ําเท่านั้น แต่ในกรณีเดินทางโดยเรือยอร์ชให้เดินทางออกจากท่าเรือที่กําหนด ดังนี้
1) ท่าเทียบเรือยอร์ช เฮเว่น มารีน่า
2) ท่าเทียบเรืออ่าวปอ แกรนด์ มารีน่า
3) ท่าเทียบเรือภูเก็ต โบ๊ทลากูน
4) ท่าเทียบเรือรอยัล ภูเก็ต มารีน่า
5) ท่าเทียบเรือมารีน่าอ่าวฉลอง
โดยต้องแจ้งสํานักงานเจ้าท่าภูมิภาคสาขาภูเก็ต หรือศูนย์ปฏิบัติการติดตามและควบคุมการแพร่ระบาดของโรคติดเชื้อไวรัสโคโรนา 2019 เพื่อรองรับนักท่องเที่ยว จังหวัดภูเก็ต (ศปก.Phuket Sandbox) ก่อนออกเดินทางไม่น้อยกว่า 6 ชม.
3. ผู้เดินทางมาจากต่างประเทศที่ประสงค์จะเดินทางท่องเที่ยวในน่านน้ําจังหวัดภูเก็ตให้เดินทางผ่านเฉพาะท่าเรือที่กําหนด และต้องปฏิบัติดังนี้
3.1 ปฏิบัติตามมาตรการป้องกันและควบคุมโรคติดเชื้อไวรัสโคโรนา 2019 (COVID-19)
3.2 ติดตั้งระบบ Tracing Application “Morchana” บนสมาร์ทโฟนและอนุญาตให้เข้าถึงตําแหน่ง (Share Location)
3.3 เรือโดยสารจะต้องติดตั้งระบบแสดงตนอัตโนมัติตามระเบียบของกรมเจ้าท่า และติดตั้งวิทยุสื่อสาร VHF
3.4 เจ้าของเรือหรือผู้ควบคุมเรือหรือตัวแทนเจ้าของเรือต้องแจ้งเรือเข้า-ออกท่าเรือเพื่อให้เจ้าหน้าที่ตรวจสอบก่อนปล่อยเรือออกจากท่าหรือเมื่อเรือเข้าเทียบท่าเสร็จเรียบร้อย
3.5 ให้ผู้ประกอบการท่าเรือหรือผู้บริหารท่าเรือ สรุปรายงานข้อมูลเรือและข้อมูลผู้โดยสารเข้า-ออกทุกวันให้หน่วยงานที่เกี่ยวข้องทราบ
4. คนไทยจากต่างจังหวัด หรือคนต่างชาติที่พํานักในประเทศไทยที่ประสงค์เดินทางเข้าจังหวัดภูเก็ตผ่านช่องทางทางน้ํา(ท่าเรือ) ทุกท่าในจังหวัดภูเก็ต ให้ผู้เดินทางยกเว้นเด็กอายุไม่เกิน 6 ปี ต้องมีคุณสมบัติอย่างหนึ่งอย่างใด และต้องปฏิบัติ ดังต่อไปนี้
4.1 ต้องเป็นผู้ที่ได้รับวัคซีนป้องกันโรคโควิด-19 ครบ 2 เข็ม หรือครบโดสตามจํานวนวัคซีนแต่ละชนิด หรือได้รับวัคซีนชนิด AstraZeneca จํานวน 1 เข็ม มาแล้วเป็นระยะเวลาอย่างน้อย 15 วัน หรือ
4.2 เป็นผู้ที่หายจากอาการป่วยด้วยโรคโควิด-19 มาแล้วไม่เกิน 90 วัน หรือ
4.3 ได้รับการตรวจหาเชื้อโควิด-19 ด้วยวิธีการ RT - PCR หรือวิธีการ Antigen Test ไม่เกิน 7 วัน นับแต่วันที่ได้รับการตรวจ
4.4 ต้องดาวน์โหลดและติดตั้งแอปพลิเคชัน "หมอชนะ" บนสมาร์ทโฟน และยินยอมเปิดแชร์ตําแหน่งที่ตั้ง (Location) ตลอดระยะเวลาที่อยู่ในจังหวัดภูเก็ต
5. ให้ผู้ประกอบการท่าเรือ นายเรือ ผู้ควบคุมเรือ คนประจําเรือ ลูกเรือ พนักงานในเรือและผู้โดยสารต้องปฏิบัติตามประกาศของกรมเจ้าท่าเรื่องมาตรการควบคุมควบคุมการแพร่ระบาดของโรคติดเชื้อไวรัสโคโรนา 2019 (COVID-19) ได้แก่
5.1 ผู้ประกอบการเรือ เจ้าของเรือ นายเรือ และผู้ควบคุมเรือปฏิบัติ ดังนี้
1) ต้องทําความสะอาดตัวเรือด้วยน้ํายาฆ่าเชื้อโรคเป็นประจําทุกครั้งที่ให้บริการเรียบร้อยแล้ว
2) จัดวางแอลกอฮอล์หรือเจลล้างมือไว้บนเรือ
3) นายเรือและผู้ควบคุมเรือต้องสวมหน้ากากอนามัยหรือสวมหน้ากากผ้าตลอดเวลาขณะปฏิบัติหน้าที่
4) ต้องควบคุมและกํากับให้ผู้ปฏิบัติหน้าที่บนเรือและผู้โดยสารสวมหน้ากากอนามัยหรือหน้ากากผ้าทุกคน
5) กําหนดให้มีการจัดที่นั่งหรือที่ยืน เว้นระยะนั่งหรือยืนห่างกันอย่างน้อยหนึ่งเมตรเพื่อป้องกันการติดต่อสัมผัสหรือแพร่เชื้อโรคทางฝอยละอองน้ําลาย
6) ควบคุมจํานวนผู้โดยสารให้บรรทุกผู้โดยสารไม่เกินจํานวนตามที่ใบอนุญาตใช้เรือกําหนด
7) กรณีที่มีการใช้เครื่องปรับอากาศในเรือโดยสารต้องมีระบบระบายอากาศที่เหมาะสมและต้องมีการป้องกันการแพร่กระจายของเชื้อโรค
5.2 ให้ผู้ประกอบการท่าเรือ ปฏิบัติดังนี้
1) ทําความสะอาดท่าเรือด้วยน้ํายาฆ่าเชื้อโรคเป็นประจําทุกวัน
2) จัดวางแอลกอฮอส์หรือเจลล้างมือประจําบนท่าเรือ
3) ให้พนักงานที่ปฏิบัติหน้าที่ประจําท่าเรือสวมใส่หน้ากากอนามัยหรือหน้ากากผ้าทุกคน
4) นั่งหรือยืนห่างกันอย่างน้อยหนึ่งเมตรเพื่อป้องกันการติตต่อสัมผัสหรือแพร่เชื้อโรคทางฝอยละอองน้ําลาย
5) ให้คัดกรอง (วัดอุณหภูมิ) คนประจําเรือ และผู้โดยสาร หากพบผู้ที่มีไข้สูงเกิน 37.5 องศาเซลเซียส หรือมีอาการผิดปกติทางเดินหายใจ ให้ติดต่อแจ้งสายด่วน กรมควบคุมโรค กระทรวงสาธารณสุขทางโทรศัพท์หมายเลข 1422
5.3 ให้ผู้โดยสารปฏิบัติ ดังนี้
1) สวมใส่หน้ากากอนามัยหรือหน้ากากผ้าทุกคน
2) ให้ล้างมือด้วยแอลกอฮอล์ หรือเจลล้างมือ
3) นั่งหรือยืนห่างกันอย่างน้อยหนึ่งเมตรเพื่อป้องกันการติดต่อสัมผัส หรือแพร่เชื้อโรคทางฝอยละอองน้ําลาย
4) เพื่อความปลอดภัยของผู้โดยสาร ให้ผู้โดยสารปฏิบัติตามคําแนะนําของนายเรือหรือผู้ควบคุมเรือ เจ้าหน้าที่ของรัฐ และพนักงานของผู้ประกอบการเรือ
ทั้งนี้ ได้เน้นย้ําให้เจ้าหน้าที่ทุกคนปฏิบัติงานด้วยความเข้มงวดมากกว่าในสถานการณ์ปกติ เพื่อให้ผู้ที่เดินทางมาท่องเที่ยวได้รับความปลอดภัยสูงสุด รวมทั้งให้ใส่ใจในการดูแลเพื่อให้เกิดความประทับใจในการต้อนรับที่ดีของประเทศไทย